
Ministru kabineta noteikumi Nr. 531
Ludzā 2022. gada 23. augustā (prot. Nr. 41 52. §)
Grozījumi Ministru kabineta 2011. gada 19. aprīļa noteikumos Nr. 312 "Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā"
Izdoti saskaņā ar Enerģētikas likuma 64.panta pirmo daļu un 73.pantu
un Mobilizācijas likuma 9.panta 7.punkta "a" apakšpunktu
· Izdarīt Ministru kabineta 2011. gada 19. aprīļa noteikumos Nr. 312 "Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā" (Latvijas Vēstnesis, 2011, 69. nr.; 2013, 37., 179. nr.; 2016, 164. nr.; 2017, 70. nr.; 2018, 101. nr.; 2019, 257. nr.; 2021, 225. nr.) šādus grozījumus:
· 1. Izteikt 4.11. apakšpunktu šādā redakcijā:
· "4.11. nodrošināmie lietotāji – mājsaimniecības, skolas, pirmsskolas izglītības iestādes, slimnīcas, valsts un pašvaldību ilgstošas sociālās aprūpes un sociālās rehabilitācijas institūcijas, krīzes centri, sociālās rehabilitācijas institūcijas personām, kurām izveidojusies atkarība no narkotiskajām, toksiskajām vai citām apreibinošām vielām, avārijas dienesti, telekomunikāciju mezgli, Neatliekamās medicīniskās palīdzības dienests, Valsts ugunsdzēsības un glābšanas dienests, Nacionālie bruņotie spēki, Valsts policija, Valsts robežsardze, valsts drošības iestādes, ūdensapgādes un kanalizācijas stacijas, brīvības atņemšanas iestādes, mobilizējamie civilās aizsardzības formējumi, kā arī energoapgādes komersants, kas saskaņā ar normatīvajiem aktiem par elektroenerģijas sistēmas vadības un lietošanas kārtību kontrolē dispečervadības grafika ģenerētājvienību ar jaudu virs 100 MW un elektroenerģijas jaudas ģenerācijas pieejamību vismaz 900 stundas gadā;".
· 2. Izteikt 6.1. apakšpunktu šādā redakcijā:
· "6.1. pirmās grupas enerģijas lietotājiem un nodrošināmiem lietotājiem, kā arī dabasgāzes lietotājiem tādā apmērā, kādā tie glabā dabasgāzi Inčukalna pazemes gāzes krātuvē pirmā līmeņa enerģētiskās krīzes izsludināšanas brīdī, enerģijas patēriņš no dabasgāzes netiek ierobežots;".
· 3. Izteikt 7.4. apakšpunktu šādā redakcijā:
· "7.4. nodrošināmiem lietotājiem, kā arī dabasgāzes lietotājiem tādā apmērā, kādā tie glabā dabasgāzi Inčukalna pazemes gāzes krātuvē otrā līmeņa enerģētiskās krīzes izsludināšanas brīdī, enerģijas patēriņš netiek ierobežots."
· 4. Izteikt 8.4. apakšpunktu šādā redakcijā:
· "8.4. nodrošināmiem lietotājiem, kā arī dabasgāzes lietotājiem tādā apmērā, kādā tie glabā dabasgāzi Inčukalna pazemes gāzes krātuvē trešā līmeņa enerģētiskās krīzes izsludināšanas brīdī, enerģijas patēriņš netiek ierobežots."
· 5. Papildināt ar 9.1 punktu šādā redakcijā:
· "9.1 Izsludinātas valsts enerģētiskās krīzes gadījumā dabasgāzes uzglabāšanas sistēmas operators vienas dienas laikā iesniedz Valsts enerģētiskās krīzes centram un dabasgāzes sadales sistēmas operatoram dabasgāzes patērētāju sarakstu un informāciju par dabasgāzes apjomu, kas tiek glabāta  Inčukalna pazemes gāzes krātuvē enerģētiskās krīzes izsludināšanas brīdī."
· 6. Papildināt ar 9.2 punktu šādā redakcijā:
· "9.2 Energoapgādes komersantiem, kas saskaņā ar normatīvajiem aktiem par elektroenerģijas sistēmas vadības un lietošanas kārtību kontrolē dispečervadības grafika ģenerētājvienību ar jaudu virs 100 MW un elektroenerģijas jaudas ģenerācijas pieejamību vismaz 900 stundas gadā, Valsts enerģētiskās krīzes centrs nosaka enerģijas patēriņa ierobežojumus individuāli katram lietotāja objektam. Valsts enerģētiskās krīzes centrs par ierobežojumiem  katram lietotāja objektam informē dabasgāzes sadales sistēmas operatoru."
· 7. Papildināt ar 10.1 punktu šādā redakcijā:
· "10.1 Ja atbilstoši šo noteikumu 33. punktam Ministru kabinets lemj izsludināt valsts enerģētisko krīzi dabasgāzes apgādes jomā un dabasgāzes tirgotājs nevar apgādāt nodrošināmos lietotājus ar dabasgāzi, nodrošināmo lietotāju apgādi veic akciju sabiedrība "Latvenergo"."
· 8. Papildināt ar 10.2 punktu šādā redakcijā:
· "10.2 Akciju sabiedrībai "Latvenergo" ir tiesības pieprasīt, lai dabasgāzes tirgotājs un dabasgāzes sadales sistēmas operators sniedz informāciju, kas nepieciešama šo noteikumu  10.1 punktā minētās funkcijas izpildei."

